Apollo 11

Apollo 11 ye'l nome col que se-y conoz a la misión espacial qu'unvió Estaos Xuníos al espaciu nel día 16 de xunetu del añu 1969; foi la primera misión tripulada n'algamar a la superficie de la Lluna. L'Apollo XI foi impulsáu per un cohete Saturn V dende la plataforma LC 39A y llanzáu a les 10:32 hora llocal del complexu Cabu Kennedy en Florida, (Estaos Xuníos). Oficialmente conocióse a la misión comu AS-506. 

La tripulación del Apollo 11 taba compuesta pol comandante de la misión Neil Armstrong, de 38 años; Edwin E. Aldrin, de 39 años y pilotu del LEM, apodáu Buzz; y Michael Collins, de 38 años y pilotu del Módulu de mandu y serviciu. 
El nome de les naves, privilexu del comandante, foron Eagle pal módulu llunar y Columbia pal módulu de mandu.

 Cronoloxía del viaxe 
 00:00:00- despegue dende la plataforma del complexu 39 del polígonu de llanzamientu de cabu Cañaveral.
 00:02:41- dixebra del tramu S1C y aniciáu por control remotu del tramu S2.
 00:03:17- dixebra de la torre de salvamentu.
 00:09:15- dixebra del tramu S2 y aniciu por control remotu del motor S4-B. 1ª decisión Go/No go
 00:11:53- paru del motor del tramu S4B y puesta n'órbita d'espera.
 02:44:14- entamu del vuelu propulsáu a la Lluna. Encendíu durante 307 s del motor del tramu S4B.
 02:49:26- entamu del vuelu non propulsáu en direición a la Lluna.
 03:14:46- dixebra del tramu S4B.
 03:25:00- aniciu de la maniobra d'estraición del L.E.M. del tramu S4B.
 04:39:45- fin de la maniobra d'estraición del L.E.M.
 26:50:26- correición de trayeutoria; funcionamientu durante 3 s del motor del S.M. del Apollo.
 75:54:28- puesta n'órbita llunar elíptica. Encendíu durante 357 s del motor del S.M.
 80:09:30- puesta n'órbita circumpolar. Encendíu durante 17 s del motor del S.M.
 100:15:00- desacoplamientu del módulu llunar del complexu Apollo.
 101:38:48- entamu del descensu a la Lluna. Encendíu durante 29 s del motor d'axuste del L.E.M.
 102:35:11- descensu hacia la Lluna. Entra en funcionamientu el motor del tramu de descensu del L.E.M.
 102:47:03- allunizaxe nel Mar de la Tranquilidá a 0º42'50"N-23º42'28"E y entamu de les actividaes E.V.A.
 124:23:21- despegue de la Lluna. Entra en funcionamientu el motor del módulu d'ascensu del L.E.M. 
 124:30:44- aniciu de la orbitación circular del L.E.M.
 128:00:00- maniobra d'ensamblaxe a 110 km ente'l módulu d'ascensu del L.E.M. y el complexu Apollo.
 131:53:00- dixebra del L.E.M. del Apollo. Funcionamientu del motor del Apollo durante 71 s
 135:24:34- entamu del vuelu a la Tierra. Funcionamientu durante 151 s del motor del S.M.
 150:27:00- correición de la trayeutoria. Funcionamientu durante 10 s de los cohetes de maniobra.
 195:03:27- algámase'l nivel de repenetración en 120 km d'altitú.
 195:03:45- interrupción de les radiocomunicaciones pol recalentamientu producíu pela esfriega.
 195:06:51- restablecimientu del contautu radiu.
 195:11:39- apertura de los paracaíes d'estabilización.
 195:12:17- apertura de los paracaíes principales.
 195:19:06- amaraxe nel Océanu Pacíficu y recoyida de la tripulación por un portaviones d'apoyu.
 195:19:07- entamu de la cuarentena.
 1155:19:07- fin de la cuarentena

 Placa conmemorativa 

Esta placa ta allugada nuna de les pates de la fase d'aterrizaxe del módulu llunar qu'entá se caltién ellí. Ta firmada pela tripulación del Apollo 11 (Neil Armstrong, Buzz Aldrin, Michael Collins) y pol entós presidente de los Estaos Xuníos (Richard Nixon).

 Referencies 

 Enllaces esternos 

Categoría:Programa espacial d'Estaos Xuníos
Categoría:Lluna
Categoría:Astronáutica